text: Kaos på Vejlefjordbroen
  12 april 2011 kl. 11.20
  Trafikken over Vejlefjordbroen har været kaotisk hele dagen. Kort før klokken 13 væltede en lastbil med sættevogn i de nordlige spor.
  Motorvejen er kun åben i et spor i nordlig retning.
  Lastbilen er formentlig væltet på grund af den kraftige blæst.
  I morges tabte en lastbil, der kørte mod nord, ladet på broen. Det var et såkaldt skiftelad, der er fastspændt med kæder.
  Uheldet skabte lange bilkøer i begge retninger. I sydlig retning opstod kø, fordi bilisterne havde travlt med at kigge.
  Ingen af uheldene kostede personskade.
  